
注讬专讜讘讬谉 诇讛 注"讗 - 驻讬专讜砖 砖讟讬讬谞讝诇抓

讞住讜专讬 诪讬讞住专讗 讜讛讻讬 拽转谞讬 [讞住专讛 讛诪砖谞讛 讜讻讱 讬砖 诇砖谞讜转讛]: 谞转谞讜 讘诪讙讚诇, 讜谞注诇 讘驻谞讬讜 讜讗讘讚 讛诪驻转讞 鈥� 讛专讬 讝讛 注讬专讜讘. 讘诪讛 讚讘专讬诐 讗诪讜专讬诐 鈥� 讘讬讜诐 讟讜讘, 讗讘诇 讘砖讘转 鈥� 讗讬谉 注讬专讜讘讜 注讬专讜讘 砖讗住专讜 讞讻诪讬诐 诇驻讜讞转讜 讘砖讘转. 谞诪爪讗 讛诪驻转讞, 讘讬谉 讘注讬专 讘讬谉 讘砖讚讛 鈥� 讗讬谉 注讬专讜讘讜 注讬专讜讘. 专' 讗诇讬注讝专 讗讜诪专: 讘注讬专 鈥� 注讬专讜讘讜 注讬专讜讘, 讘砖讚讛 鈥� 讗讬谉 注讬专讜讘讜 注讬专讜讘,


讜讟注诐 讛讛讘讚诇: 讘注讬专 鈥� 注讬专讜讘讜 注讬专讜讘, 讻砖讬讟转 专' 砖诪注讜谉. 砖讗诪专: 讗讞讚 讙讙讜转 讜讗讞讚 讞爪讬专讜转 讜讗讞讚 拽专驻讬驻讜转 鈥� 专砖讜转 讗讞转 讛谉 诇讻诇讬诐 砖砖讘转讜 讘转讜讻谉 砖讻诇讬 砖谞砖讗专 讘砖讘转 讘讙讙, 诪讜转专 诇讟诇讟诇讜 诇讞爪专 讗讜 诇拽专驻祝. 讜讘讗讜驻谉 讚讜诪讛 讗驻砖专 诇讛注讘讬专 诇诪注砖讛 讻诇 讚讘专 砖谞诪爪讗 讘注讬专 诪诪拽讜诐 诇诪拽讜诐. 讜讗讬诇讜 讘砖讚讛 讗讬谉 注讬专讜讘讜 注讬专讜讘 鈥� 讻专讘谞谉 [讻砖讬讟转 讞讻诪讬诐]. 诪砖讜诐 讛讗讬住讜专 诇讟诇讟诇 讘讻专诪诇讬转, 讜讗祝 砖讛讜讗 砖讘讜转 讗住专讜讛讜.


讗 注讚 讻讗谉 讛讬讛 谞讬住讬讜谉 讗讞讚 诇讛住讘讬专 讗转 诪砖谞转谞讜, 讜讗讬诇讜 专讘讛 讜专讘 讬讜住祝 讚讗诪专讬 转专讜讬讬讛讜 [砖讗诪专讜 砖谞讬讛诐]: 讛讻讗 [讻讗谉] 讘诪讙讚诇 砖诇 注抓 注住拽讬谞谉 [注讜住拽讬诐 讗谞讜], 讜讘住讬住 讛诪讞诇讜拽转 讛讜讗 讚诪专 [砖讞讻诐 讝讛 砖讛转讬专] 住讘专: 讻诇讬 讛讜讗, 讜住讘专 讻讬讜谉 砖讗讬谉 讚讬谉 讗讬住讜专 讘谞讬谉 讘讻诇讬诐 讜讗讬谉 住转讬专讛 讘讻诇讬诐, 砖讛专讻讘转诐 讜驻讬专讜拽诐 讗讬谉 讘讛诐 诪砖讜诐 讘谞讬谉 讜住转讬专讛 讛讗住讜专讬诐 讘砖讘转, 讛专讬讛讜 讬讻讜诇 诇驻讞讜转 讗转 讛诪讙讚诇 诇爪讜专讱 讛讜爪讗转 讛注讬专讜讘 诪转讜讻讜. 讜诪专 [讜讞讻诐 讝讛 砖讗住专] 住讘专: 讗讛诇 讛讜讗 砖讻诇讬 注抓 讘讙讜讚诇 讻讝讛 讬爪讗 诪转讜专转 讻诇讬 讜谞注砖讛 诪讘讞讬谞讛 讛诇讻转讬转 讻注讬谉 讘谞讬谉, 讜讞诇讬诐 注诇讬讜 讗讬住讜专讬 讘谞讬谉 讜住转讬专讛.


讜讚讘专 讝讛 拽砖讜专 讘驻诇讜讙转讗 讚讛谞讬 转谞讗讬 [讘诪讞诇讜拽转 砖诇 转谞讗讬诐 讗诇讛] 讚转谞谉 [砖讻谉 砖谞讬谞讜 讘诪砖谞讛] 诇注谞讬谉 讟讜诪讗转 讛讝讘. 讘讬谉 讛讚讬谞讬诐 讛诪讬讜讞讚讬诐 诇讟讜诪讗转 讝讬讘讛 讬砖谞讜 讚讬谉 砖讛讝讘 诪讟诪讗 讚讘专讬诐 讻砖讛讜讗 诪讝讬讝 ("诪住讬讟") 讗讜转诐 诪诪拽讜诪诐 讗驻讬诇讜 讻砖讗讬谞讜 谞讜讙注 讘讛诐 讬砖讬专讜转. 讜谞讞诇拽讜 讞讻诪讬诐 诇讚注讛 讗讞转 讗诐 讛拽讬砖 (讛讻讛) 讛讝讘 注诇 讙讘讬 砖讬讚讛 转讬讘讛 讜诪讙讚诇 讜讗驻讬诇讜 讘讗讜驻谉 砖讗讬谞讜 诪讟诪讗 讘诪讙注 鈥� 讗祝 注诇 驻讬 讻谉 讛专讬 讛诐 讟诪讗讬谉 诪砖讜诐 砖讛讝讬讝诐 讘诪拽爪转 注诇 讬讚讬 讛讛拽砖讛. 专' 谞讞诪讬讛 讜专' 砖诪注讜谉 诪讟讛专讬谉.


诪讗讬 诇讗讜 讘讛讗 拽诪驻诇讙讬 [讛讗诐 诇讗 讘讚讘专 讝讛 谞讞诇拽讜]: 诪专 [讞讻诐 讝讛, 住转诐 诪砖谞讛] 住讘专: 砖讬讚讛 转讬讘讛 讜诪讙讚诇 讘讙讚专 讻诇讬 讛讜讗, 讜诇讻谉 讛讜讗 谞讟诪讗 讻讗砖专 讛讝讘 诪住讬讟 讗讜转讜, 讜诪专 [讜讞讻诪讬诐 讗诇讛, 专' 谞讞诪讬讛 讜专' 砖诪注讜谉] 住讘专: 讗讛诇 讛讜讗, 讜讘谞讬谉 讗讬谞讜 谞讟诪讗 讻诇诇 注诇 讬讚讬 讟讜诪讗转 讛讝讘.


讗诪专 讗讘讬讬 诇讚讞讜转 讗转 讛讛讜讻讞讛 讛讝讗转: 讜转讬住讘专讗 [讜讻讬 住讘讜专 讗转讛] 砖讗驻砖专 诇拽讘诇 讛住讘专 讝讛? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讗诐 讛讬讛 讗讛诇 砖讬讻讜诇 诇讛讬讜转 谞讬住讟 讻诇讜诪专, 砖讗讬谞讜 拽讘讜注, 讜讛住讬讟讜 讛讝讘 鈥� 讟诪讗, 讜讗诐 讛讬讛 讻诇讬 拽讘讜注 砖讗讬谞讜 讬讻讜诇 诇讛讬讜转 谞讬住讟 鈥� 讟讛讜专. 诪砖诪注 砖讗讬谉 诪讘讞讬谞讬诐 讗诇讗 讗诐 专讗讜讬 讛讜讗 诇讛讬讜转 诪讜住讟. 讜拽转谞讬 住讬驻讗 [讜注讜讚, 讛专讬 讘住讜祝 诪讞诇讜拽转 讝讜 砖讛讜讘讗讛 拽讜讚诐 砖谞讬谞讜 讻讬 诇讚注转 讛讻诇] 讜讗诐 讛讬讜 谞讬住讜讟讬谉 鈥� 讟诪讗讬诐, 讜讝讛 讛讻诇诇: 讗诐 谞讬住讟 讞驻抓 讗讜 讘谞讬谉 诪讞诪转 讻讞讜 砖诇 讛讝讘, 讛专讬 讝讛 讟诪讗. 讜讗诐 谞讬住讟 诪讞诪转 专注讚讛 讻讙讜谉 砖讛专注讬讚 讗转 讛拽专拽注 讗讜 讗转 讘住讬住 讛讞驻抓 鈥� 讟讛讜专! 砖讗讬谉 讝讛 讗诇讗 讻讞 讻讞讜. 讛专讬 砖讗讬谉 讛讚讘专 转诇讜讬 讘讛讙讚专转讜 讻讗讛诇 讗讜 讻讻诇讬, 讗诇讗 讗诐 专讗讜讬 诇讛讬讜转 谞讬住讜讟.


讗诇讗 讗诪专 讗讘讬讬: 讗转 讛诪讞诇讜拽转 讘讬谉 讞讻诪讬诐 讜讘讬谉 专' 砖诪注讜谉 讜专' 谞讞诪讬讛 讬砖 诇讛讘讬谉 讻讱: 讚讻讜诇讬 注诇诪讗 [诇讚注转 讛讻诇]: 讛讬住讟 诪讞诪转 讻讞讜 鈥� 讟诪讗, 讜讬讛讗 讝讛 讘谞讬谉 讗讜 讻诇讬, 诪讞诪转 专注讚讛 鈥� 讛专讬 讝讛 讟讛讜专. 讜讛讻讗 [讜讻讗谉] 讻砖讛讬转讛 讝讜 专注讚讛 诪讞诪转 讻讞讜 注住拽讬谞谉 [注讜住拽讬诐 讗谞讜] 砖讛拽讬砖 注诇讬讛诐 诪诪砖, 讜讗祝 注诇 驻讬 讻谉 诇讗 讛讜住讟讜 (讛讜讝讝讜) 讗诇讗 专拽 专注讚讜 诪讻讜讞 讛讛拽砖讛. 讜讘讛讗 拽讗 诪讬驻诇讙讬 [讜讘讚讘专 讝讛 谞讞诇拽讜] 讚诪专 [砖讞讻诐 讝讛 讛专讗砖讜谉] 住讘专: 讗祝 讝讛 讛讜讬 [讛专讬讛讜] 讞砖讜讘 讛讬住讟, 讜诪专 [讜讞讻诐 讝讛, 专' 谞讞诪讬讛 讜专' 砖诪注讜谉] 住讘专: 专注讚 讻讝讛 诇讗 讛讜讬 [讗讬谉 讛讜讗] 讞砖讜讘 讛讬住讟. 讗讘讬讬 讚讞讛 讗讬驻讜讗 讗转 讛讜讻讞转诐 砖诇 专讘讛 讜专讘 讬讜住祝, 砖讛专讬 诇讚注转讜 讗诐 讛诪讙讚诇 讙讚讜诇 鈥� 讚讬谞讜 讻讗讛诇 诇讚注转 讛讻诇, 讜讗讬谉 注讬专讜讘讜 注讬专讜讘. 讜讗诐 讛讜讗 拽讟谉 鈥� 讚讬谞讜 讻讻诇讬. 讜诪诪讬诇讗 谞讬讟诇讛 讛专讗讬讛 诇讛住讘专转诐 讗转 讛诪砖谞讛.


讜诇讻谉 砖讜讗诇讬诐: 讗诐 讻谉 诪转谞讬转讬谉 讘诪讗讬 诪讜拽诪讬谞谉 诇讛 [诪砖谞转谞讜 砖诇谞讜, 讘注谞讬谉 注讬专讜讘讬谉, 讘诪讛 讗谞讜 诪注诪讬讚讬诐 讗讜转讛]? 讜诪砖讬讘讬诐 讻讬 讗讘讬讬 讜专讘讗 讚讗诪专讬 转专讜讬讬讛讜 [砖讗诪专讜 砖谞讬讛诐]: 讻讗谉 诪讚讜讘专 讘诪谞注讜诇 讜拽讟讬专 讘诪转谞讗 注住拽讬谞谉, 讜讘注讬 住讻讬谞讗 诇诪讬驻住拽讬讛 [讜拽砖讜专 讘专爪讜注转 注讜专 注讜住拽讬诐 讗谞讜, 讜爪专讬讱 住讻讬谉 诇讞讜转讻讜] 讗诐 讗讬谉 诪驻转讞.


转谞讗 拽诪讗 [讛转谞讗 讛专讗砖讜谉, 住转诐 诪砖谞讛] 住讘专 诇讛 讻专' 讬讜住讬 砖讗诪专: 讻诇 讛讻诇讬诐 谞讬讟诇讬谉 讘砖讘转, 讞讜抓 诪诪住专 [诪住讜专] 讛讙讚讜诇 讜讬转讚 (诇讛讘) 砖诇 诪讞专讬砖讛. 讜讻讬讜谉 砖讻讱, 讬讻讜诇 讗讚诐 诇拽讞转 住讻讬谉 讜诇讞转讜讱 讗转 讛专爪讜注讛 讜诇讛讜爪讬讗 诪讛诪讙讚诇 讗转 注讬专讜讘讜.


讜讗讬诇讜 专' 讗诇讬注讝专 住讘专 诇讛 讻专' 谞讞诪讬讛, 砖讗诪专: 讗驻讬诇讜 讟诇讬转 讜讗驻讬诇讜 转专讜讜讚 砖讜讚讗讬 注讜砖讬诐 讘讛诐 专拽 讚讘专讬诐 讛诪讜转专讬诐 讘砖讘转, 讗祝 讛诐 鈥� 讗讬谉 谞讬讟诇讬谉 讘砖讘转 讗诇讗 诇爪讜专讱 转砖诪讬砖谉, 讜讻谉 讛讚讬谉 讘住讻讬谉 砖讗住讜专 诇讟诇讟诇讜 讗诇讗 专拽 讻讚讬 诇讞转讜讱 诪讗讻诇, 讗讘诇 诇讗 诇讻诇 爪讜专讱 讗讞专. 讜诪砖讜诐 讻讱 讗讬谞讜 讬讻讜诇 诇讛转讬专 讗转 专爪讜注转 讛诪讙讚诇 讜讗讬谞讜 讬讻讜诇 诇讛砖转诪砖 讘注讬专讜讘 讝讛 讗诇讗 讗诐 讻谉 谞诪爪讗 讛诪驻转讞 讘注讬专, 砖讬讻讜诇 诇讟诇讟诇讜 讚专讱 讛讞爪讬专讜转.


讘 诪砖谞讛 谞转讙诇讙诇 讛注讬专讜讘 讞讜抓 诇转讞讜诐, 砖讻讘专 讗住讜专 诇爪讗转 诇讗讜转讜 诪拽讜诐 讜讗讬谉 讛诪注专讘 讬讻讜诇 诇讛讙讬注 诇注讬专讜讘 讝讛, 讗讜 谞驻诇 注诇讬讜 讙诇 砖诇 讗讘谞讬诐, 讗讜 谞砖专祝, 讜讻谉 讗诐 讛讬讛 讛注讬专讜讘 转专讜诪讛 讜谞讟诪讗转 讛转专讜诪讛, 讗诐 拽专讛 讗讞讚 讛讚讘专讬诐 讛诇诇讜 诪讘注讜讚 讬讜诐, 诇驻谞讬 讛砖讘转 鈥� 讗讬谞讜 注讬专讜讘. 讻讬 讘讘讬谉 讛砖诪砖讜转 砖讛讜讗 砖注转 拽谞讬讬转 讛砖讘讬转讛 诇讗 讛讬讛 诇讜 注讬专讜讘. 讜讗讬诇讜 讗诐 讝讛 讛讬讛 诪砖讞砖讬讻讛 鈥� 讛专讬 讝讛 注讬专讜讘, 讻讬讜谉 砖讘砖注转 拽谞讬讬转 讛砖讘讬转讛 讛讬讛 讝讛 注讬专讜讘 讙诪讜专.


讗诐 住驻拽 讜讗讬谞讜 讬讜讚注 诪转讬 讗讬专注 讗讞讚 诪讛讚讘专讬诐 砖谞讝讻专讜, 专' 诪讗讬专 讜专' 讬讛讜讚讛 讗讜诪专讬诐: 讛专讬 讝讛 讞诪专 讙诪诇, 讻诇讜诪专 讗讚诐 砖谞诪砖讱 诇砖谞讬 讻讬讜讜谞讬诐 讛驻讜讻讬诐, 砖注诇讬讜 诇谞讛讜讙 诇讞讜诪专讛 讻讗讬诇讜 讛讬转讛 砖讘讬转转讜 讘注讬专讜 讜讙诐 讻讗讬诇讜 讛讬转讛 砖讘讬转转讜 讘诪拽讜诐 讘讜 讛谞讬讞 讗转 讛注讬专讜讘, 讜注诇讬讜 诇讛讬砖讗专 讘砖讘转 讝讜 讘转讞讜诐 讗诇驻讬诐 讗诪讛 砖讘讬谉 砖谞讬 讛诪拽讜诪讜转 讛诇诇讜, 讻讬讜谉 砖诇讗 谞转讘专专 诪讛 讛讜讗 转讞讜诪讜 砖诇 讗讜转讜 讗讚诐.


讜讗讬诇讜 专' 讬讜住讬 讜专' 砖诪注讜谉 讗讜诪专讬诐: 住驻拽 注讬专讜讘 讻砖专. 讗诪专 专' 讬讜住讬: 讛讞讻诐 讗讘讟讜诇诪讜住 讛注讬讚 诪砖讜诐 (讘砖诐) 讞诪砖讛 讝拽谞讬诐 注诇 住驻拽 注讬专讜讘 砖讻砖专.


讙 讙诪专讗 注诇 诪讛 砖讗诪专讜 讘诪砖谞讛 谞转讙诇讙诇 讛注讬专讜讘 诪讞讜抓 诇转讞讜诐, 讗诪专 专讘讗: 诇讗 砖谞讜 讗诇讗 砖谞转讙诇讙诇 讞讜抓 诇讗专讘注 讗诪讜转 诪注讘专 诇转讞讜诐. 讗讘诇 讗诐 谞转讙诇讙诇 讜注讚讬讬谉 讛讜讗 转讜讱 讗专讘注 讗诪讜转 鈥� 讛专讬 讝讛 注讬专讜讘. 讻讬 讻诇诇 讘讬讚讬谞讜 砖讛谞讜转谉 注讬专讜讘讜 讬砖 诇讜 讗专讘注 讗诪讜转 住讘讬讘 诇讜, 讻讬讜谉 砖拽谞讛 砖诐 砖讘讬转讛, 讜讬讻讜诇 诇拽讞转 讗转 讛注讬专讜讘 讗诐 讛讜讗 讘转讜讱 讗专讘注 讗诪讜转 讗诇讛, 讗祝 诪讞讜抓 诇转讞讜诐 讛注讬专.


讚 谞讗诪专 讘诪砖谞讛 砖注讬专讜讘讜 讗讬谞讜 注讬专讜讘 讗诐 谞驻诇 注诇讬讜 讙诇. 拽讗 住诇拽讗 讚注转讱 讚讗讬 讘注讬 诪爪讬 砖拽讬诇 诇讬讛 [注诇讛 注诇 讚注转谞讜 砖讛诪讚讜讘专 讘讗讜驻谉 砖讗诐 讛讬讛 专讜爪讛 讛讬讛 讬讻讜诇 诇讬讟讜诇 讗讜转讜] 砖讗驻砖专 诇驻谞讜转 讗转 讛讗讘谞讬诐 讜诇讛讜爪讬讗 讗转 讛注讬专讜讘 诪转讞转谉, 讗诇讗 砖讗讬谉 注讜砖讬诐 讝讗转 诪驻谞讬 讗讬住讜专 讞讻诪讬诐 (砖讘讜转) 诇讟诇讟诇 诪讜拽爪讛 (讻讙讜谉 讗讘谞讬诐) 讘砖讘转.


讜讗诐 讻谉 诇讬诪讗 诪转谞讬转讬谉 [讛讗诐 诇讜诪专 砖诪砖谞转谞讜] 讛讬讗 砖诇讗 讻砖讬讟转 专讘讬, 讚讗讬 [砖讗诐] 转讗诪专 讻砖讬讟转 专讘讬 鈥� 讛讗诪专 [讛专讬 讗诪专]: 讻诇 讚讘专 砖讛讜讗 诪砖讜诐 砖讘讜转 鈥� 诇讗 讙讝专讜 注诇讬讜 讘讬谉 讛砖诪砖讜转, 讜讗讬住讜专 诪讜拽爪讛 讛专讬 讗祝 讛讜讗 诪砖讜诐 砖讘讜转 讜诪转讜讱 砖讛讬讛 讛注讬专讜讘 讻砖专 讘讘讬谉 讛砖诪砖讜转 鈥� 注讬专讜讘 讙诪讜专 讛讜讗.


讜讚讜讞讬诐: 讗驻讬诇讜 转讬诪讗 讻专讘讬 [讗驻讬诇讜 转讗诪专] 砖诪砖谞转谞讜 讝讜 讻砖讬讟转 专讘讬, 诇讗 爪专讬讻讗 讚讘注讬 诪专讗 讜讞爪讬谞讗 [诇讗 谞爪专讻讛 讗诇讗 讘诪拽专讛 讻讝讛 砖诇砖诐 讛讜爪讗转 讛注讬专讜讘 诪转讞转 讛讗讘谞讬诐 爪专讬讱 讗转 讜诪注讚专], 讻诇讜诪专: 注讘讜讚转 讞驻讬专讛 砖讛讬讗 诪诇讗讻讛 讛讗住讜专讛 诪谉 讛转讜专讛.


讜诪注讬专讬诐: 讜爪专讬讻讬 [讜爪专讬讻讬诐] 诇驻专讟 讙诐 讘讚讜讙诪讗 砖诇 "谞转讙诇讙诇" 讜讙诐 讘讚讜讙诪讗 砖诇 "谞驻诇 注诇讬讜 讙诇". 砖讻谉 讗讬 转谞讗 [讗诐 讛讬讛 砖讜谞讛] 专拽 "谞转讙诇讙诇" 讛讬讬谞讜 讗讜诪专讬诐 鈥� 诪砖讜诐 讚诇讬转讗 讙讘讬讛 [砖讗讬谞讜 讗爪诇讜] 诇讻谉 讘讟诇 讛注讬专讜讘 讗讘诇 谞驻诇 注诇讬讜 讛讙诇, 讚讗讬转讬讛 讙讘讬讛, 讗讬诪讗 诇讬讛讜讬 [讜诪讻讬讜谉 砖讬砖谞讜 讗爪诇讜 讗诪讜专 砖讬讛讗] 注讬专讜讘, 砖讛专讬 讘驻讜注诇 讗讬谞讜 爪专讬讱 诇讗讻讜诇 讗转 讛注讬专讜讘.


讜诇讛讬驻讱, 讗讬 转谞讗 [讗诐 讛讬讛 砖讜谞讛] 谞驻诇 注诇讬讜 讙诇 讘诇讘讚 讛讬讬谞讜 讗讜诪专讬诐 砖讗讬 转讜拽驻讜 砖诇 讛注讬专讜讘 讛讜讗 诪砖讜诐 讚诪讬讻住讬 [诪讻讜住讛], 讗讘诇 谞转讙诇讙诇, 讝讬诪谞讬谉 讚讗转讬 讝讬拽讗 讜诪讬讬转讬 诇讬讛, 讗讬诪讗 诇讬讛讜讬 [驻注诪讬诐 砖讘讗讛 讛专讜讞 讜诪讘讬讗讛 讗讜转讜 讞讝专讛, 讗讜诪专 讗讜诇讬 讬讞砖讘 讝讛] 注讬专讜讘, 注诇 讻谉 讛讬讛 爪讜专讱 诇驻专讟 讗转 砖谞讬 讛诪拽专讬诐.


讛 谞讗诪专 注讜讚 讘诪砖谞讛: 讗讜 谞砖专祝, 讜讻谉 转专讜诪讛 讜谞讟诪讗转. 讜砖讜讗诇讬诐: 诇诪讛 诇讬 诇砖谞讜转 砖谞讬 讚讘专讬诐 讗诇讛, 讛诇讗 诇诪注砖讛 注谞讬谞诐 讗讞讚 讛讜讗 鈥� 砖讛注讬专讜讘 讗讬谞讜 专讗讜讬 注讜讚 诇讗讻讬诇讛, 讜诪砖讬讘讬诐: 转谞讗 [砖谞讛] 谞砖专祝

